สวัสดีค่ะ เมื่อต้นเดือนกรกฎาคม ดิฉันได้เกิดอุบัติเหตุรถล้มแผลเปิดไม่มี มีแต่รอยฟกช้ำ ที่เป็นมากที่สุดคือต้นขาซ้ายคือเป็นรอยกระแทก(น่าจะแฮนด์รถมอเตอไซด์) ตอนนี้รอยช้ำหายไปแล้ว เหลือแต่รอยกระแทกที่บุบลงไปแล้วข้างๆคือนูนขึ้น ตรงที่บุบลงไปจับดูคือมันแข็งๆ แบบนี้จะกลับคืนมาปกติไหมคะ และช่วยแนะนำยาทาหน่อยค่ะ
สวัสดีค่ะ รอยฟกช้ำเป็นร่องรอยที่เกิดจากการกระแทกหรือการบาดเจ็บบริเวณใต้ชั้นผิวหนังที่มีเนื้อเยื่อต่าง ๆ อยู่ จนไปทำลายหลอดเลือดฝอยที่อยู่ใต้ชั้นผิวหนัง เมื่อหลอดเลือดฝอยบางส่วนแตกออก เลือดซึ่งมีสีแดงสดก็จะไหลไปคั่งรวมกันอยู่ในบริเวณที่บาดเจ็บ และไม่มีทางระบายออกไปที่ไหนได้ อย่างไรก็ตามถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์ก้อนแข็งๆที่คลำได้อาจจะยังเป็นก้อนเลือดที่ไม่สลายไป แนะนำไม่คลำไปคลำหรือกดบ่อยๆ ไม่จำเป็นต้องเอายาอะไรไปทา รอยช้ำจะค่อยๆดีขึ้นได้เองการดูแลตัวเองเบื้องต้น พักการใช้งานบริเวณที่มีรอยช้ำ การนวดบริเวณนั้นเบา ๆ ก็จะสามารถช่วยเพิ่มการไหลเวียนเลือดและเร่งให้เกิดการซ่อมแซมตัวเองเร็วขึ้นได้แต่ไม่ควรทำรุนแรงจนเกินไป หากเจ็บปวดมาก รอยช้ำกระจายหรือลุกลามมากขึ้น ควรกลับไปพบแพทย์